
Mihi  , medicinae  imperito,  rei  anatomicae  studium 
prosequendi  viam  monstrarunt  tua  praecepta.  Tuae  de 
fcetu  praeleftiones  primum  mihi  suggesserunt,  quibus 
innituntur,  quae  hac  in  disputatione  tradidi. 

Sed  te  non  solum  praeceptore,  sed  et  amico,  usus 
sum.  Ut  inceptum,  te  duce,  anatomiae  studium  pro- 
sequar, et  sim  memor  amicitiae  cum  in  me  collatae, 
tum  in  carum  avunculum  et  defletum  patrem,  precor. 

deantur, utinam  persuadeas,  grati  saltem  animi  monu- 
mentum esse,  et  tibi  nullum  me  dcvindtiorem.  Diu 
vivas  et  floreas.  Vale. 

De  Sanguinis  Natura  in  Foetu. 

§ l’  C ANGUINE  animalium  nascuntur  per- 
petuo mutationes.  Sufficiendo  parti- 
bus omnibus  corporis,  quo  nutriantur  ac  mole 
augescant,  decrescit  quantitate ; ratione  par- 
tium componentium,  efficiuntur  mutationes 
haud  levis  momenti,  rebus  separatis  usui  ma- 
chinm  accommodatis,  vel  e foris  redditis  in 
tegne  valetudini  infestis.  Amotum  pabulum 

compensatura,  et  hisce  morbidis  obviam  itu- 
ra permutationibus,  quae,  ex  flumine  sangui- 
nis circulum  explicante,  serius  ocius  in  ejus 
natura  acciderent,  materies  influit  concocta. 

ii.  iEque,  ac  nutrimenti  suppetiae,  extat  mu- 
nus respirandi;  imo  plus,  quam  pabulum,  re- 
quiritur. Pro  tempore  vel  perexiguo  si  coer- 
cetur spiritus,  sentitur  anxietas  vehementissi- 
ma,  exitium  mox  illatura.  Ad  pulmones  a- 
dulti  sanguis  venit  purpureus ; colore  cocci- 
neo imbutus,  decedit : hac  mutatione  redar- 
descit flamma  vitae,  et  novo  ardere  splendore 
citatur. 

m.  In  tracheam  et  cellulas  bronchiales  aeri 
conceditur  via  ; et,  vi  musculorum  inspiratio- 
nis et  expirationis,  per  alternos  recursus  in- 
flantur, et  subsidunt  vicissim  pulmones.  Per 
membranam  vasorum  pulmonalium  pelluci- 
dam, edit  sanguis  purpuratus  naturas  nocivas, 
quas  circuitu  acquisivit : Iste  rubescit,  muta- 
tiones in  natura  propria  indicans,  quas  sigilla- 

tim  memorare  a meo  proposito  multum  abest ; 
quanquam,  ex  magnitudine,  sint  consideratio- 
ne summa  valde  dignas. 


iv.  Ratione  habita  ad  modum  quo,  viribus, 
quibuscunque  pollet  aer,  sanguis  objicitur, 
manifestum  est,  gradum  mutationis  coccineae 
pendere  e pluribus  rebus  quas  physiologi  no- 
tarunt, et  quae,  si  de  respiratione  et  ejus  legi- 
bus tra&are  nobis  esset  in  animo,  certe  omnes 
vires  postularent. 

v.  Haud  minus  requirit  foetus  talem  in  san- 
guine mutationem,  qualis,  in  pulmonibus  au- 
ram ducentis,  accidere  demonstrata  est.  Im- 
matura asque  oritur  mors,  ex  flumine  inter- 
cluso, organum  versus  properante  quod,  aci 
mutationem  hanc  perficiendam,  constituitur  • 

ac  ex  causis,  quas  respirationem  in  adulto  si- 
stunt. 

vi.  Foetus  in  utero,  ubi  primum  vigescit,  cir- 
cumfuso pendet  in  humore,  membrana  quadru- 
plico 

plice  inclusus.  Aere  circumfluo  prohibito,  mu- 
nus respirationis,  ut  in  adulto,  nequit  absolvi ; 
et  musculi,  oflicio  futuro  designati,  ad  fibras 
contrahendas  non  excitantur.  Demissas  quies- 
cunt costas,  cartilaginibus  sterno  conjunftae  ; 
artificio  hoc  porriguntur  musculi  intercosta- 
les ; diaphragmate,  fibris  simul  extensis,  intra 
margines  costarum  inferiorum  protruso.  Con- 
stans est  contraflio  horum  musculorum  in  a- 
dulti  inspiratione,  deinque,  in  exspiratione,  or- 
dinata contractionem  sequitur  relaxatio : in  cor- 
pore autem  foetus  hascce  munera  non  exercen- 
tur ; vim  contradtilem  recondit  fibra  muscula- 
ris, donec  tempus,  foetum  a parente  reddendi, 
venit,  quando  se  indicat  conatu  qui  relaxatio- 
ne non  cessat  alternari,  dum,  edita  ultima  ani- 
ma, relaxet  iterum  non  contractura. 

vii.  Quanquam  pulmonibus  foetus  aer  nori 
permittitur,  etiamsi  muneri  respirationis  ob- 
statur, mutationes  natura  haud  absimili  effi- 
ciuntur. Admodum  variat  artificium,  per 

quod  has  peraguntur,  ut  accommodet  se  ad 
statum,  quo  tantum  difFert  ab  adulto,  corpus 
foetus. 

vin.  Materia,  nomine  placenta,  paratur,  cui 
graves  usus,  quibus  inserviunt  postea  pulmo- 
nes, brevi  tempore  committuntur.  Loco  di- 
stat a corde  foetus ; ex  quo  sanguinem,  per 
duas  arterias  umbilicales  accipit  • quas  ab  iliacis 
internis  exsurgunt,  via  laterum  vesicae  urina- 
ris et  partis  abdominis  anticae  ascendunt ; de- 
inde, umbilicum  transeuntes,  partem  funis  con- 
stituunt principem  ; et,  ad  placentam  appro- 
pinquantes, in  ramos  surculosque  distribuup-i 
tur  per  totam  illius  fabricam. 

ix.  In  placentam  penetrans,  modificationes 
purificantes  subiturus,  nullum  tangit  aera  san- 
guis, tali  tenui  interposita  membrana,  qualis  in 
adulto  cellulas  bronchiales  circumcingit ; non 
fluit  m vasa  materna  purpuratus  ; non  accipitur 
coccineus  in  venam- umbilicalem,  ad  foetum  re- 
diturus. Materna  placenta  pars  ex  arteriis  et 

venis  constat ; per  illas,  sanguis  floridus  eo 
conducitur ; per  has,  e contrario,  in  corpus 
maternum  purpureus  reducitur,  iterum  mutan- 
dus. Tunicas  arteriarum  placentae  materna- 
rum translucidas  ampledtentra^  se  distribuunt 
arteriae  foetus,  purpureum  a corpore  hujus  ab- 
ducentes ; efficitur  dissociatio  mutua : sanguis 
matris,  e coccineo,  purpureo  tingitur  colore  ; 
dum,  per  venam  umbilicalem,  ad  foetum  perti- 
nentem, redit  sanguis  multo  coloris  profunde 
purpurei  privatus.  Sic  mutationes,  veluti  a re-, 
spiratione,  in  sanguinem  nondum  spirantis,  e- 
veniunt. 

x.  Si  discrimina,  quoad  conditionem  compa- 
rativam, attente  perlustramus,  varietas  quae- 
dam, quoad  mutationes  quae  efficiuntur,  pro- 
spiciatur.  Causae,  quae  mutationibus  in  pla- 
centa limites  ponunt,  valde  differunt  ab  iis 
quae  in  pulmonibus  adulti.  In  hoc,  ab  attrac- 
tione qua  pollet  sanguis,  et  a causis  quae  meli- 
iis  sub  respiratione  veniunt  disceptatu,  pendent 
mutationes  salutiferae.  Minime  in  illo ; illius 

enim  sanguis  sanguini  matris  coccineo  appro- 
pinquat ; ex  quo  accipit  naturas  rubefacientes, 
vel  eidem  impertitur  purpureas.  Sanguis  foe- 
tus sanguini  accedit  qui,  vi  propria  attractio- 
nis, illas  conservare  conatur.  Hsec  attra&io- 
nis  vis  affinitate  sanguinis  foetus  purpurei  su- 
periore superatur.  Quo  majus  oneratur  hisce 
naturis  sanguis  maternus,  eo  minore,  eas  re- 
tinendi, vi  gaudet;  e contrario  vires,  qui- 
bus sanguis  foetus  purpureus  naturas  conatur 
induere  coccineas,  sunt  majores  minoresve,  pro 
majore  minoreve  coloris  dissimilitudine.  In- 
dpic  dissociatio,  et  ei  finis  imponitur  tantum, 
quando  sanguis,  inclusus  in  arteriarum  foetus 
parte  placentali,  eundem  colorem  cseterasque 
naturas,  quibus  gaudet  maternus,  accepit. 

xi.  Gradus  mutationum  in  sanguine  verne 
umbilicalis  pendet,  non  ex  attra&ione,  quam 

hlC’  Crga  qualitates  rubescentes,  habet ; sequat, 
sed  non  transcendere  potest,  naturam  sangui- 
nis, qui,  via  venarum  ex  placenta,  matrem  ver- 
sus redit. 

xn.  Sanguis,  maternis  in  arteriis  placentae, 
sanguini  foetus  tribuit  dotes,  quibus  differt  ma- 
tris coccineus  a purpureo,  sive  is  arteriarum 
et  venarum  hypogastricarum.  Sanguis,  arte- 
riarum umbilicalium,  his  naturis  acceptis, 
sanguini  venarum  hypogastricarum  purpureo 
fit  aequalis.  Tanto  inter  se  discrepant  sanguis 
ab  umbilico  exiens,  et  sanguis  intrans  via  ve- 
nae umbilicalis,  quanto  sanguis  arteriarum  et 
venarum  uteri  ipsius  ; ideoque  necesse  est,  in- 
ter sanguinem  matris  coccineum  et  foetus  pur- 
pureum, discrimen  esse  duplo  majus  eo,  quod, 
in  placentae  vasis,  inter  sanguinem  matris  coc- 
cineum et  purpureum,  subsistit. 

xm.  Arteriis  iliacis  internis  exsurgunt  ar- 
teriae umbilicales  ; hae  ab  aorta.  Per  cana- 
lem hunc  magnum  transmittitur  sanguis  ad 
diaphragma,  hepar,  ventriculum,  viscera  alia 
abdominalia,  et  membra  foetus  inferiora.  Ex 
arteriis  omnibus  ab  aorta  descendente  emissus, 
specie  una  et  qualitatibus  aliis  evidentibus 
gaudet  sanguis.  De  sanguinis  natura,  hisce 

omnibus  in  arteriis  potest  dici,  dotes  sanguinis 
matris  coccinei  seque  distare  ab  iis  sanguinis 
foetus,  ac  dotes  sanguinis  matris  coccinei  dif- 
ferunt ab  iis  sanguinis  ex  arteriis  umbilicali- 
bus. 

De  Sanguinis  Quantitate  pro  Vasorum  ratio- 
ne Foetus. 

xiv.  Ad  magnum,  inter  sanguinem  foetus  et 
respirantis,  discrimen,  cui  animum  hadtenus 
advertimus,  adjicienda  est  vasorum  distentio- 
nis differentia. 

xv.  Si  fluidi  quantitas,  in  vasis  viventium, 
sit  major  quam  cum  salute  concordat,  oritur 
ea  conditio,  plethora  didta. 

xvi.  Plethorae  multae  recensitae  fuerunt  va- 
rietates, quae  et  ipsae  inter  se  differunt.  Spe- 
ciem, quae  nominatur  plethora  relativa , quae- 
que ad  rem  nostram  pertinet,  nos  oportet  so- 
lum contemplari.  Consistit  in  vasis  quibus- 
dam. 

dam,  prae  caeteris,  distentis  sanguine,  dum  hu- 
jus simul  copia  eadem  manet. 

xvii.  Inter  exempla  plethorae  relativte,  mi- 
nime tamen  pro  morbo  vel  proclivitate  in  mor- 
bum habenda,  potest  describi  plenitudo  omnis 
corporis  foetus,  praeter  pulmones.  Systematis 
sanguinei  pars  turgidior  est,  quam  in  infante 
post  inceptum  munus  respirationis  ; et  vix  ne- 
cessarium est,  ex  definitione  plethorae  relativae 
antea  data,  repetere,  vasorum  plenitudinem 
effici  nec  mole  sanguinis  nec  abundantia  auda, 
sed  vario  modo  quo  plus  distribuitur  in  partes 
certas,  eodem  tempore  quo  partes  aliae  exina- 
nitione afficiuntur. 

xvur.  Nuncupatur  ventriculus  cordis  dex- 
ter, cor  pulmonum  vel  respirationis.  Hunc  ti- 
tulum, in  corpore  foetus,  minime  vindicat  sibi. 
Arteria  pulmonalis,  ut  in  adulto,  ventriculo 
dextio  exsurgit ; in  eam  immittitur  sanguis ; 
ex  qua,  nondum  in  ramos  pulmonales  divisa, 

pars 

pars  sanguinis,  per  du6tum  arteriosum,  transit 
in  aortam  descendentem. 

xix.  Collabuntur  pulmones  foetus  ; nullum 
aera  continent  cellulae  bronchiales  ; per  arterias 
et  venarum  pulmonalum  ramos  et  surculos,  fluit 
sanguinis  quantitas  parca  pro  ea  quae  per  hos 
transit  postea.  Vasa  aperta  conservantur,  ut 
apta  sint  quae  grave  munus  respirationis  in- 
cipiant, simul  atque  edatur  infans.  Dum  in 
utero  viget,  et  ejus  sanguis  ope  placentae  mu- 
tationes, quales  in  pulmonibus  respirantis,  su- 
bit, transmissione  sanguinis  libera  per  vasa 
pulmonalia  non  eget,  sine  qua  adultus  brevi 
perit.  Ad  foetum  quid  valeret  haec  sanguinis 
circulatio  ; inter  parturiendum,  quantum  in- 
commodi non  accideret  fcetui,  haud  minus  ac 
matri,  ex  audta  thoracis  mole  ? 

xx.  Amplitudo  thoracis  ex  omni  parte  mi- 
nuitur • diaphragmate  sursum,  intra  margines 
costarum,  protruso,  minor  fit  altitudo  ; paii- 

ter  ac,  costis  demissis,  distantia  inter  sternum 

et 

et  vertebras  dorsi.  Pulmonibus  minuto  tho- 
race compressis,  eorum  expandi  nequeunt  va- 
sa ; sed  fere  ex  toto  collapsa  manent,  haud  se- 
cus ac  cellulas  bronchiales,  quae,  ante  partum, 
nullum  aera,  post  autem,  inhalatum,  conti- 
nent. 

xxi.  Cum  primum  ex  utero  foetus  in  lucem 
prolatus  est,  inter  prima,  quae  observantur, 
conamina  virium  ejus  infirmarum,  apparet  in- 
spiratio. Musculi  ad  hoc  munus  dicati,  fibris 
quam  maxime  porredis,  extensione  gaudent, 
quae  contradioni  veloci  et  validae  maxime  fa- 
"vet.  Enixe  contrahitur  septum  transversum, 
dum  musculi  intercostales,  simul  se  contrahen- 
tes, costas  elevant,  musculis  omnibus  aliis  au- 
xiliariis simul  adjuvantibus,  ad  implendas  aere 
cellulas  bronchiales.  Aer  addudus  cellulas 
pulmonum  implet.  Eodem  tempore,  viribus 
ipsissimis  quae  thoracem  amplificant,  sanguis 
flumine  in  arteriam  pulmonalem  irruit,  ejus- 
que  implet  omnes  ramusculos  ; dein  cursum 

tenet 


*4 


DE  FOETU. 


tenet  in  venas  pulmonales,  dum  asque  turgeb- 
ant sanguine,  ac  arteriarum  surculi. 

xxii.  In  vasis  foetus  pulmonalibus,  quanti- 
tas minor  sanguinis  continetur,  quam  in  iis 
corporis  respirantis.  Impedimentis,  ne  dila- 
tentur pulmones,  amotis,  et  thorace  amplifica- 
to, sanguis  requiritur,  qui  vasa  impleat,  et  di- 
latata conservet. 

xxiii.  Unde  hic  sanguis  ? ubi  continetur  ? 
Vasis  aliis  sanguiferis  foetus,  per  quae  distri- 
buitur, harum  plenetudinis  causa  et  mensura. 
Hinc  plethora  relativa  ; quam,  inter  gravidi- 
tatem, demonstrare,  conati  sumus 

Distributio  Sanguinis  Foetus. 

xxiv.  Sanguis  dotibus  coccineis,  ex  lege, 
oidinata,  manu  haud  parca  distributus,  qui 
partes  diversas  corporis  aptas  reddat  ad  absol- 
vendum munera  quibus  designantur,  adeo  ne- 
cessarius est  ut,  sive  nimius  sive  parcus,  sum- 
mam certe  meretur  attentionem  ; quando  fa- 
cultates partium  implicat  maxime,  per  quas 
impetu  insuefadto  transmittitur,  vel  a quibus 
retinetur  causis  quas  moram  dant  flumini. 

xxv.  Dum,  in  corpore  adulti,  munera  gra- 
viora stomachi,  lienis,  pancreatis,  intestinorum 
et  hepatis  perficiantur,  et  e massa  «anguinis, 

T,a  renllm’  ““pletur  secretio  rerum  nocenti- 
um haud  minus  necessaria,  luec,  in  fcetu,  vel 
nequeunt  absolvi,  vel  conficiuntur  gradu  dis- 


pan ; 

pari ; adeo  ut  nobis  sit  anceps  an,  in  utralibet 
conditione,  partes,  sub  simili  nomine  notae, 
munera  similia  absolvant.  Ad  adultum  sunt 
tanti  ponderis  ut,  his  impeditis,  morbo  laboret 
corpus  ; repressis,  pari  passu  collabatur  aedifi- 
cium. Munera  sunt  tamen,  quae  demonstrare 
conabimur,  ad  foetum  non  pertinere,  et  prae- 
sentia haud  minus  exitialia  futura  esse,  quam 
adulto  essent  diminutione  vel  cessatione. 

xxvi.  Non  concitatur  ventriculus  foetus,  ut 
ejus  viribus  concoquatur  nutrimentum,  ad  ex- 
plendas necessitates  quibus  constanter  laborat 
corpus  ; nulla  est  fluidi  secretio  in  cavum  ut 
dissolvat,  vel  in  fluidum  convertat,  res  collo- 
catas. Modus  alius  a natura  excogitatus  est, 
ad  desideria  multa  levandum,  et  subsidium 
impertiendum,  quo  melius  corpori  suo  conve- 
niat. 

xxvii.  Intra  fines  hujus  tentaminis  non  ve- 
nit, de  hac  parte  physiologiae  in  foetu  sigilla- 
tim  commentari.  Nutritio  foetus  nos  adhuc 

latet 

latet  et  latebit  donec  eam  illustraverit  ampli- 
ficata et  uberior  scientia. 

xxviii.  Nec  esurit  ventriculus  foetus ; nec 
cibos  appetit.  Adultus  esurit,  et  incitatur  ad 
alimentum  assumendum  quo  levetur  sensus  in- 
gratus. Haud  ita  in  foetu  : hunc  enim  sensum 
non  experitur,  intra  uterum  inclusus.  Nihil 
vani  facit  natura:  et  si  incitamentis  ad  exercita- 
tiones validas  foetum  instruxisset,  dum  vires, 
quas  ad  has  rite  perficiendum  sunt  necessaria, 
eodem  tempore  non  datae  fuerunt,  sibi  parum 
constitisset.  Ex  artificio  intra  abdomen,  satis 
provisum  est,  ne  placidam  teneri  foetus  quie- 
tem perturbet  sensus  ille  ingratus. 

xxix.  Per  arterias  ventriculi  sanguis  circu- 
lat parcus : transgrediens  sufficit  qui  vasa  per- 
via retineat,  ut  in  promptu  sint  quae  accipiant 
citatum  flumen,  quandocunque  requiritur 
transmissio  liberior,  ad  concodtioni  favendum. 
Dum  exhalantibus  ministrantur  res  necessaria 

ad  formandum,  ex  parte,  materiem  quam  con- 
tinet ventriculus,  quaeque,  distendendo,  ad  fa- 
bricam stomachi  evolvendum  conducit ; tan- 
to sanguine  non  fruuntur  arteriolae,  quantus, 
ad  glandulas  gastricas  stimulandum,  sufficiat ; 
nec  rebus,  quae  debent  suppeditari,  gaudent 
glandulae,  ut  secernatur  menstruum  quod  in 
adulto  secernunt.  Deest  et  causa  ad  stimulan- 
dum ventriculum,  et  fons  unde  exsugantur 
res,  sub  nova  forma  componendae,  et  associan- 
dae in  succum  gastricum,  glandulis  ministris. 

xxx.  Inter  viscera  chylum  parantia,  ven- 
triculus exstat  princeps ; chylifadfionis  coad- 
jutores  sunt  splen  et  pancreas.  Defectum  si- 
milem in  quantitate  sanguinis,  ut  in  arteriis 
ventriculi,  subsistere,  colligi  potest  a consensu 
muneris  inter  ea  viscera  : alias  probabitur  ar- 
gumentis ex  alio  fonte  dudtis. 

xxxi.  Motu  valido  non  donantur  intestina 
foetus,  nec  vi  propellente,  quibus  pollent  sta- 

tim  post  partum.  In  ea  non  impellitur  chy- 
mum  quod  sane  agens  ventriculus,  adjuvanti- 
bus simul  aliis  chymifa&ionis  visceribus,  e ci- 
bis concoxit,  quantitate  debita  et  natura  ido- 
nea in  ventriculum  acceptis.  Meconium  tan- 
tum, omnem  aequaliter  partem  illinens,  tenent. 
Unde  ita  quiescit  tunica  intestinorum  muscu- 
laris ? Unde  est  vis  propellentis  defeftus  ? 
Magna  ex  parte,  ex  motu  sanguinis  languidio- 
re in  arteriis  mesentericis, 

xxxii.  Imminutionis,  in  fluxu  sanguinis,  do- 
cumentum adhuc  insignius  praebetur,  si  spec- 
temus, nullam  causam  proferri,  cur  existeret 
abundantia,  et  quando  inde  mala  orirentur. 
Ad  quid  valuisset  idem  transitus  incoadus  per 
intestina  m foetu,  ac  in  adulto  P quando  horum 
motus  non  profuissent,  sed  potius  nocuissent : 
cum  fecissent,  ut  redderetur  meconium,  et  in- 
quinaret fluidum  blandum,  quo  innatat  foetus. 
Manet  illud,  maxima  ex  parte,  in  intestinis  ; 
infante  edito,  expellitur  viribus  naturalibus, 

adjuvante 

adj  uvante  colostro  quod  e mamma  exsuxit  in- 
fans. 

xxxiii.  Quanquam  haec  argumenta  ex  con- 
venientia, fundamento  non  lubrico  inniti  appa- 
rent, et  favent  opinioni  fluxum  sanguinis,  per 
ventriculi,  lienis,  pancreatis  et  canalis  alimen- 
tarii arterias,  esse  in  foetu  minorem,  quam  per 
arterias  harum  partium  in  adulto ; validiora 
tamen  ducantur  ex  circulationis  in  utrisque 
per  venam  portae  comparatione.  In  adulto 
sanguis  viscerum  purpuratus  per  surculos  ve- 
nae portae  abdominalis  in  truncum  unicum 
colligitur,  a quo,  per  multos  ramos,  distri- 
buitur in  totam  hepatis  substantiam,  ut  prin- 
cipia suppeditet,  quae  hoc  viscus  consociet. 
Valde  distat  hoc  hepatis  munus  ab  eo  ejusdem 
visceris  in  foetu.  In  hepar  intrat  sanguis  venae 
umbilicalis,  atque,  per  lobum  sinistrum  distri- 
butus, facit,  ut  hic  major  sit,  pro  dextro,  quam 
post  partum  : sanguinem  venae  porta  accipit, 
ex  magna  parte,  lobus  dexter.  Quam  distat 

facilitas,  qua  moveat  sanguis  e vena  portas  ab- 
dominali per  hepar,  quando  post  partum  libe- 
rior transitus,  per  venam  portae  hepaticam,  ei 
conceditur ; quando  copia  abundans,  quae  in 
foetu  per  venam  umbilicalem  venit,  haudqua- 
quam  diutius  in  hepar  influit,  ad  exclusionem 
quantitatis  tam  amplae  ex  intestinis. 


xxxiv.  Comperiatur  sanguinis  mensura,  quae 
per  paitem  ullam  transit,  quantitatem  depre- 
hendendo quae  via  arteriarum  intret,  vel  quae 
pei  venas  decedat.  Non  modo  in  adulto  inser- 
vit sanguis,  qui  in  ventriculo,  liene,  pancreate, 
intestinis  tenuibus  et  crassis  fluitat,  variis  usi- 
bus coccinei  sanguinis,  sed  alia  etiam  facit 
systemati  haud  minus  frudtuosa.  Purpureus  e 
visceribus  exit;  et,  anteaquani  ad  sanguinis 
fontem  accedit,  circulationem  per  hepar  confi- 
cit ; lustrationem  accipit,  naturis  editis  ex  qui- 
fit  bilis,  ad  usum  machinae  animantium 
maxime  accommodata.  Bile  promovetur  as- 
similatio  ciborum ; stimulantur  intestina  ; et 

fortasse 

fortasse  proveniunt  aliae,  eaeque  magnae,  utili- 
tates. 

xxxv.  In  foetu,  munus  concoctionis  non  ex- 
istit ; per  intestina  non  impellitur  chylus,  ut, 
via  absorbentium,  corpus  intret.  Non  requi- 
ritur bilis,  quae  adjuvet  assimilationem  cibo- 
rum. In  adulto,  est  necesse  haecce  viscera 
validissime  se  exercere  ad  chymum  forman- 
dum, et  corpori  exinanito  succurrendum.  In 
foetu,  hae  funCtiones  nondum  inceperunt.  Si 
aliqua  vi  secernente  pollet  hepar,  vix  memora- 
tu digna  est.  In  intestinis  manet  quicquid 
secernitur,  meconio  commistum,  cujus,  fortas- 
se, partem  haud  exiguam  constituit ; dum,  in 
vesica  fellea,  inest  fluidum  cujus  dotes  parum, 
valent. 

xxxvi.  Vix,  aut  ne  vix  quidem,  secerni  po- 
test bilis.  Ad  hanc  creandam  requiritur,  san- 
guinem valde  purpureum  hepati  praeberi.  Sa- 
tis in  adulto  de  hac  re  provisum  est,  sangui- 

nem  hepati  impertiendo,  qui,  trajedlus  per  in- 
testina, purpureus  pro  eo  caeteri  corporis  fac- 
tus est.  In  foetu,  ut  antea  observavimus,  san- 
guis, qui  per  vasa  hepatis  permeat,  tingitur  co- 
lore plus  coccineo,  quam  qui  in  partes  ceteras 
corporis  diffunditur.  Tales  dotes  possidens, 
non  aptus  est,  qui  principia  suppeditet  ad 
comparandam  bilem : et  verisimile  videtur, 
quicquid  bilis  eliciatur,  a dextro  hepatis  lobo 
formari,  per  quem  transit  illa  sanguinis  pars, 
qu*,  via  venas  portas  abdominalis,  venit. 

xxxvii.  Valde  differt  in  foetu  et  adulto  mu- 
nus hepatis.  In  fetu,  natura  minus  studiosa 
videtur  bilem  secernendi,  quam  hepati  sangui- 
nis copiam  largiendi ; quS,  pras  casteris  corpo- 
ns  partibus,  magnitudine  augescat. 


antTT1'  Rr9UirltUr’ M hepar’  ProPem°dum 

idoneum  incipiat.  Quandocunqud 
vi  musitata  per  viscera  abdominalia  incipit 

sanguinis  circulatio,  pari  passu  incedit  disso- 
ciatio sanguinis  venae  portae  hepaticae,  et  bi- 
lis formatio.  Imo,  vel  ante  munus  concoftionis 
inceptum,  incipit  bilis  secerni. 

xxxix.  De  hepate  tradlantes,  ad  quantita- 
tem sanguinis  in  arteria  hepatica  animum  non 
adhibuimus ; sed,  quibus  causis  minus  sangui- 
nis in  arterias  stomachi,  splenis,  mesenterii,  dif- 
funditur, iisdem  itidem  minus  in  arteriam  he- 
paticam. Parte  sanguinis  hujus  arteriae  in  ve- 
nam portae  hepaticam  transgrediente,  est  ne- 
cesse,  admissionem,  in  foetu,  esse  tanto  difficili- 
orem, quanto  facilior  transitus  datur  sanguini, 
via  venas  umbilicalis,  in  vasa  hepatis. 

xl.  Argumenta,  haud  minus  valentia,  nos 
inducunt  ut  concludamus,  renes  non  agere  vi 
tam  magna,  quam  in  adulto.  Parva  contine- 
tur fluidi  pars  in  vesica  foetus  vel  maturi  uri- 
naria. Plerumque  non  incitantur  fibrae  ve- 
sicae musculares  ad  hanc  expellendam,  dum 

tempore  idoneo  post  partum.  Hanc  parvam 
fluidi  partem  renes,  dum  in  utero  latet  foetus, 
conficiunt.  An  nobis  est  considerandum  san- 
guinem foetus  non  continere  naturas  quae  ad 
secernendum  urinam  incitent  renes  ? an  potius 
verisimile  apparet,  sanguinem  non  manare  per 
aiterias  renales  flumine  citato  ac  in  adulto  ? 


xli.  Arteriis  umbilicalibus  tribuenda  est 
causa  cur  adeo  minuitur  celeritas  undae  san- 
guineae ; quie  faciunt  ut,  via  harum  arteria- 
rum, derivetur  sanguis.  Hae  sanguinem  in 
aorta  descendente,  ex  natura  non  aptum  qui 
facile  transeat  per  partes  musculares  vel  fabri- 
ca glandulari  dotatas,  placentam  versus  didu- 
cunt. 


XUI'  Ecce  conditionem  viscerum  in  abdo- 
mine foetus.  Munus  concoftionis  non  perficit 
ntrimlus,  non  incitatur  ad  inanes  conatus. 
Non  lequiritur  a hepate  ut  copiam  bilis  edat, 
qme  necessaria  est  quamprimum  concoquere 

incipit  ventriculus.  Qualescunque  sint  lienis 
fun&iones  et  usus,  hisce  pari  ratione  obstatur. 
Succum  proprium  non  secernit  pancreas,  do- 
nec illo  opus  sit  chymum,  stomacho  demissum, 
diluere.  Viribus  tantum  propellentibus  fru- 
mitur intestina  quae,  ad  distribuendum  rneco- 
nium  aequabiliter,  sufficiant.  Valide  non  se- 
cernunt renes.  Languor  virium  secernentium, 
omnibus  in  visceribus  abdominalibus,  est  com- 
munis, haud  secus  ac  contradlio  fibrarum  mus- 
culosarum. Apparent  esse  parata  ad  com- 
plendum consilia  frudtuosa  post  partum.  Suf- 
fulcitur et  aedificatur  corpus  teneri  infantis, 
viribus,  cuique  parti  propriis,  nec  exercitatis 
donec  postulentur,  et  confici  queant  cum  fruc- 
tu systematis,  cujus  munera  utilissima  consti- 
tuunt. 

xliii.  Partu  edito,  effici  incipiunt  hae  mu- 
tationes ; haud  minus,  ad  novitatem  vitae,  ne- 
cessariae, quam  inexercitae. 

£>e  Causis,  qum  Originem  dant  huic  diversi- 
tati INTER  MUNERA  VlSCERUM  ABDOMINALI- 
UM in  Foetu  et  Adulto. 


xliv.  Mutationis  sic  subitaneas,  natura  in- 
signis et  utilis,  causas  cum  attentione  snmma 
perpenderi  merentur. 

xlv.  Quando  ad  lucem  prodit  infans,  aera 
in  pulmones  accipit ; respirare  tentat ; neque 
intermittit  donec,  vita  extimi,  relaxent  mus- 
culi inspirationis  iterum  non  contraduri. 


xlvi.  Quo  melius  absolvitur  respiratio  in 
infante  nuper  nato,  eo  minor  est  vis  qua  cor 
sanguinem  impeilit  in  arterias  quas  ducunt  ad 
placentam ; decrescit  vis  hujus,  donec  flumine 

adeo  debili  in  iis  arteriis  labatur  sanguis  ut, 
admoto  digito,  percipi  non  queat. 

xlvii.  Via  venae  umbilicalis  cundanter 
redit  sanguis ; brevi,  vel  funiculo  umbilicali 
nondum  ligato,  motus  ex  toto  cessat.  Natu- 
ralis sanguinem  funiculi  inhibendi  modus,  hu- 
mani generis  foetui,  rarissime  conceditur.  An- 
non  funiculi  ligatio  sernina  morborum  in  cor- 
pus infantile  spargat,  quibus  non  sunt  obnoxii 
animalium  catuli  ? Iliis,  mutationem  efficit 
natura  ratione  sua  ; cur  non  vestigia  perse- 
quamur qua  exemplum  quam  accuratissime 
consedari  non  noceat? 

xlviii.  Media,  inter  placentam  paviter  ac 
viscera  abdominalia  et  cor,  sunt  in  loetu  vasa 
hepatis.  Inter  viscera  abdominalia  tantum  ct 
cor,  media  sunt  in  adulto.  Sanguis,  in  infan- 
te recens  nato,  ne  per  vasa  umbilicalia  perla- 
batur impeditus,  facilius  fluit  per  viscera  ab- 
dominalia ; vel,  ut  accuratius  dicamus,  e cau- 
sis 

sis  pauld  post  memorandis,  quae,  in  infante 
respirante,  agunt,  per  vasa  abdominalia  expe- 
ditius fluens,  per  vasa  umbilicalia  fluere  ces- 
sat. Sunt  quidem  in  fcetu  causae,  quae  faciunt, 
ut  sanguis  facilius  per  vasa  umbilicalia  per- 
manet, quam  per  vasa  abdominalia.  In  adul- 
to, faciunt  ut  sistatur,  ex  toto,  hic  cursus,  et 
novus  incipiat. 

xlix.  Causae,  quae,  in  infante  qui  respira- 
vit, expediunt  sanguinis  motum  per  viscera 
abdominalia,  a nobis  cognoscantur,  si  muta- 
tiones, quae  post  inceptam  respirationem  eve- 
niunt, rite  perpendamus. 

l.  Causae,  quae  in  foetu  faciunt  partem  san- 
guinis per  vasa  umbilicalia  facilius  fluere, 
constabunt,  si  naturam  sanguinis  ab  infante 
qui  nondum  spiritum  hauserit,  animo  attento 
perlustremus. 

li.  Sanguis  in  descendente  foetus  aorta,  tan- 
tum 

tum  uti  supra  ostendimus,  colore  distat  a san- 
guine in  materna  placentae  parte,  quantum 
purpureus  sanguis  maternus  a materno  cocci- 
neo. Non  nobis  satis  liquet,  qualem  effectum, 
in  viscera  abdominalia,  producat  talis  foetus 
sanguis.  Novimus  nullius  animalis  respiran- 
tis sanguinem  tantilla  vi  stimulandi  praedi- 
tum. Nobis  tamen  satis  notum  est,  quantum 
vis  musculorum  contrahens  pendeat  ex  natu- 
ra coccinea,  quantumque  adtio  organorum  se- 
cernentium. 

lii.  Naturam  sanguinis,  qui  fluit  in  arteria 
coeliaca,  mesentericis  et  renalibus,  causam  cir- 
culationis tardae  fortasse  nobis  fas  est  habere. 
Vix  excitatur  vis  muscularis  tubi  intestinalis: 
hic  igitur  languide  se  contrahit,  et  meconii 
stimulum  tolerat.  Ventriculus,  sanguine  alte 
coccineo  transmisso  non  stimulatus,  succum 
gastricum  nondum  praebet.  Ejusdemmodi 
sanguinem  vehit  arteria  hepatica,  non  aptum, 
qui  stimulet  hepar  ut  bilem  secernat.  Lien, 

pariter  ac  pancreas,  parum  stimulatur.  Renes 
vixdum  incitati  parcissime  tantum  secernunt. 
Omnibus  enimvero  his  fetus  visceribus  etiam- 
num  desunt  stimuli,  quo  latentes  vires  exci- 
tentur. 

liii.  Arteriis  iliacis  internis  prope  partem 
inferiorem  abdominis,  exsurgunt  arteriae  um- 
bilicales. Nullo  alio  loco  commodius  oriri 
possent,  ut  impetum  sanguinis  acciperent  a 
corde,  et  averterent  ab  arteriis  abdominalibus. 
Quando  sanguis,  cum  frucfei,  distribui  non  po- 
test per  vasa  abdominalia,  viam  patulam  inve- 
nit in  arterias  hypogastricas,  quae  conducant 
ad  placentam.  In  placenta  non,  ut  in  visceri- 
bus abdominalibus,  reperiuntur  vasa  adeo  con- 
voluta, nec  glandularis  fabrica. 

Liv.  His  causis,  uti  sanguis,  per  placentam, 
facilius  transit ; ita,  per  arterias  viscerum  ab- 
dominalium, difficilius  admittitur. 

Consecutiones  alije  quje  a Sanguinis  Natu - 
ea,  Quantitate  et  Distributione  eveni- 
unt, quaeque  Facultatem  in  Foetu  senti- 
endi, Vim  Musculorum  hujus  contrahendi 
Glandularumque  secernendi , respiciunt. 

lv.  Incrementum  foetus  citum  non  latuit 
pliysiologos.  Spatio  novem  mensium,  magno- 
pere increscit.  Ad  partes  evolvendas,  et  in- 
cremento favendum,  nihil  plus  conducit,  quam 
certa  vasorum  plenitudo.  Sanguis  abundan- 
ter ministrat  materiem,  ex  qua  fiant  singulae 
corporis  partes. 

lvi.  Hunc  in  finem,  plena  sunt  foetus  vasa  ; 
ut  partes  deinceps  corporis,  spatio  tam  brevi 
evolvantur. 


lvii.  In 

Lvn.  In  adulto,  talis  non  potest  esse  pletho- 
ra,  quin  proclivitatem  ad  morbos  det.  In  fce- 
tu  haec  proclivitas,  prae  sanguinis  natura  et 
proprietatibus,  abest,  itemque  morbi,  qui  hinc 
oriantur. 

lviii.  Esse  non  potest  plenitudo,  quin  par- 
tes eas  comprimat,  ex  quibus,  sicut  fonte,  sen- 
sus derivatur.  Cerebri  vasa  urgentur  flumine 
sanguineo,  ejusque  vires  imminuuntur.  Non 
potest,  quin  nervi,  qui  omnes  oriuntur  ex  ce- 
rebro,  pari  ratione  afficiantur  ; et,  magna  ex 
parte,  judicandi  facultates  hebescant. 

lix.  Hinc  ratio,  quare  sensus  foetus  externi, 
stimulo  nisi  valido,  nequeant  affici.  Si  natu- 

132  sanSuinis  Propriae  accedat  cerebri  com- 
pressio, non  potest,  quin  valde  differant  sensus 
externi  ab  iis  jam  respirantis. 

LX’  N°n  aptus  est>  qui  radiis  lucis  stimule- 
tUr’ nerVUS  °Pticus  i n=que  enunvero  hi  fetum 

in  utero  possunt  pertingere  ; sed  etiamsi  pos- 
sent, vix  sensum  moverent  in  organo  cujus 
nervorum  fibrillae  excitantur  sanguine  natura  - 
adeo  distante  ab  eo  in  adulto. 

lxi.  Haud  aliter  afficiuntur  nervi  organi  o- 
doratus.  Nisi  hujus  nervi  aeque  deesset  sen- 
sus, foetus  fortasse  fluidum  amnii,  idque  ali- 
quando putridum,  nares  implens  pati  non  pos- 
set. 

lxii.  Ut  nares  foetus  replentur  liquore  am- 
nii, sic  os  et  pharinx.  Nullum  humorem  to- 
lerare possunt  hae  partes  animalis,  quod  re- 
spiravit : nam  his  applicatus  ad  molimina  con- 
citat, per  quae  vel  expuatur  vel  devoretur. 
Foetum  ingurgitare  partem  liquoris  amnii,  ne- 
gari non  potest ; sed  raro  hoc  accidit.  Diu 
tolerant  pharinx  et  palatum  stimulum  liquo- 
ris hujus.  Explicari  potest  haec  tolerantia 
tantum,  ex  sensu  multo  minore,  eo  quo  postea 
v fruuntuc. 

fruuntur.  Oriri  potest  minor  sensus  praecipue 
ex  natura  sanguinis,  per  papillas  linguae,  pala- 
tum et  pharingem,  distributi : quo  fit,  ut  pa- 
rum hoc  fluido  incitentur  ; id,  cui  etiam  mul- 
tum favet  conditio  cerebri  ipsius. 

lxiii.  Communem,  iisdemque  ex  causis, 
soitem  cum  gustu  habet  auditus.  Eane  prae- 
terea tympani  membrana  est,  ut  acceptos  tre- 
mores, per  cavum  tympani,  propagare  possit 
in  labyrinthum  sic,  ut  sonos  excitent  ? Quid 
continetur  in  cavo  tympani  ipsius,  et  tubo 
Eustachiano  ? Aer,  an  potius  fluidum,  quale 
in  faucibus  et  naribus  continetur  ? 

lxiv.  Foetus  membrorum  motus,  haud  sine 
magno  tam  hujus  quam  matris  commodo,  lan- 
guidi sunt,  prae  fibris  musculosis  nondum,  ad  se 
enixe  et  frequenter  contrahendas,  validis.  Fce- 
tui,  sanguine  onusto,  itemque  matri,  quid  non 
evenisset  mali  conatibus  fibromuscularis,  quos 
excitasset  sanguis  aeque  potens,  ac  sanguis  ma- 
ternus ; 

ternus ; si  fuisset  commeatus  inter  vasa  matris 
et  foetus ; et  si  venae  umbilicalis  sanguinis  vim 
stimulantem  non  adhuc  magis,  in  cordis  auri- 
culis, temperaret  sanguis  purpureus.  Sanguis 
valde  coccineus,  per  corpus  foetus  manans, 
quietem  interrupisset,  qua,  dum  in  utero,  frui- 
tur.  Motus  validi  et  praematuri,  qui  inde  or- 
ti essent,  fecissent,  ut  abortaret  mater. 

lxv.  Si  hepar,  renes  et  aliae  glandulae  in  ab- 
domine, in  ea  sint  conditione  quam  memoravi- 
mus, et  si  sanguis  talis  sit  qualis  hanc  conditio- 
nem producat,  non  potest  quin,  simili  itidem 
statu  sint  non  solum  caeterae  glandulae  corpo- 
ris, sed  etiam  arteriae,  quae  humorem  exhalant. 
Haec  glandularum  corporis  conditio,  foetus  in- 
cremento multum  favet ; et,  enimvero,  praeci- 
pua causa  est,  unde  tam  cito  in  utero  incres- 
cat. 

Partum  oriantur. 


lxvi.  Simul  ut,  mensibus  graviditatis  pro- 
gredientibus, partes  foetus  evolutae  sunt,  et  in 
eam  molem  et  firmitatem  increverunt,  quibus 
idoneas  fiant  ad  ea  munera  fungenda,  quse, 
post  partum,  ad  vitam  sustinendam  ac  alen- 
dam necessaria  sint,  motus  vehementes  in  ma- 
tre excitat,  quibus  excludatur. 


lxvii.  Per  tempus  graviditatis  vita,  haud 
multum  diversa  ab  e&  vegetabilium,  fruitur. 
Simul  autem  ut  natus,  appetitus  et  desideria 
animalibus  propria,  persentiscit ; quse  identi- 
dem importuna  cupiunt,  quibus  expleantur. 

lxviii.  Quando,  per  nisus  uteri  et  vires  a- 
lias  parturiendi  adjuvantes,  in  lucem  editur 
foetus,  in  pulmones  aera  statim  haurit,  quo  ef- 
ficitur mutatio  ad  munera  necessaria,  quae  in- 
choare et  perpetuare  infans  cogitur. 

lxix.  Musculis  inter  costas,  et  septo  trans- 
verso, sese  contrahentibus,  amplificatur  thorax, 
et  aere  hausto  distenduntur  pulmones  ; vicis- 
simque  his  partibus  relaxatis,  simulque  mus- 
culis abdominis  se  contrahentibus,  compressi 
pulmones  aeris  partem  reddunt.  Musculi  qui- 
bus vicissim  spiritus  trahitur  et  emittitur,  per 
vitam  se  contrahere  vicissimque  relaxare  per- 
stant. Sanguis  purpureus  fere  totus  incipit 
nunc  distribui  in  pulmones  per  arteriam  dex- 
tro cordis  ventriculo  ortam,  et  in  extremis 
surculis  hujus,  qui  super  vesiculis  aere  imple- 
tis sese  dispergunt,  sibi  attrahit  naturas,  quas 
eum  coccineo  colore  asque  imbuunt,  ac  in  a- 
liis  ejusdem  generis  animalibus. 

lxx.  Haucl  diutius  prodesset  placenta ; li- 
cet, absque  ope  ejus,  non  existeret  foetus  in  u- 
tero.  Magis  et  magis  languescit  pulsus  in  fu- 
ni ; denique  micare  cessat.  Munus,  quod  a 
placenta  perficiebatur,  nunc  suscipiunt  pulmo- 
nes. Hasc  mutatio  omnes  fere  teneri  infantis 
fundiones  mutat. 

lxxi.  Efficiuntui  liae,  in  muneribus  partium 
diversarum,  mutationes  causa,  quas  incipit  ex 
prima  inspiratione.  Tantas  sunt  hre  mutatio- 
nes, ut  utile  sit  versare,  quo  modo  efficiantur ; 

et  non  habere  pro  causa,  quae  non  eas  efficere 
valeat. 

lxxii.  Res  proprias,  quas  ad  foetus  sangui- 
nis naturam,  quantitatem  et  distributionem, 
respiciunt,  satis  jitm  explicatas  sunt.  Nunc 
tantum  nostrum  est  investigare  res,  qua;  per- 
tineant ad  infantem,  qui  respirare  inceperit ; 
et  exponere,  quomodo,  sanguine,  mutatis  tum 

respirandi  organis,  purificato,  caeterorum  or- 
ganorum munera  mutentur. 

lxxiii.  Primus  effe&us  musculorum  inspi- 
rationis sese  contrahentium  est  thoracem,  ex 
omni  parte,  amplificare.  Thorace  amplificato, 
in  pulmones  derivatur  sanguis,  qui  antea  arte- 
rias venasque  caeteri  corporis  implebat  et  non- 
nihil pleniores  faciebat. 


lxxiv.  Aer,  copia  data,  cellulas  bronchiales 
intrat ; eique  sanguis  arterias  pulmonalis  obji- 
citur. Vitalis  nunc  humor,  non  diutius  per 
devia  itinera  partim  derivatus,  totus  in  pul- 
mones distribuitur  ; et,  coccineum  colorem  si- 
mulque  novas  vires  adeptus,  fit  ad  nova  mu- 
nera, eaque  majora,  idoneus. 

lxxv.  Per  venas  pulmonales  coccineus  redit 
sanguis,  natura  stimulante  inusitata  praeditus. 
Auriculam  sinistram  iiicitat,  ut  sese  contrahat. 
Solito  validiores  fiunt  contradtiones  ejus.  Vi- 
ribus 

ribus  autem  minus  validis  pollet  auricula  dex- 
tra, incitata  sanguine  magna  ex  parte  purpu- 
reo, multoque  minus  stimulante:  hinc  multo 
minus  fortes  ejus  contractiones,  quam  eae  auri- 
culae sinistrae.  Valvula  foraminis  ovalis  inter 
eas  posita,  et,  tempore  parturiendi,  foramen 
ex  toto  obtegens,  pressius  hujus  margini  ap- 
plicatur, propterea  quod  auricula  sinistra  va- 
lidius se  contrahit,  quam  auricula  dextra.  Pro- 
clivitati ad  coalescendum  favet  valvula  mar- 
gini foraminis  ovalis  toties  appressa,  quoties, 
sanguine  coccineo  e pulmonibus  condudto,  ad 
contra&ionem  incitantur  auriculas  sinistrae  fi- 
brae musculares. 

lxxvi.  Sanguinis,  funem  umbilicalem  relic- 
turi, tardatio  indicatur  vi  pulsus  gradatim 
minuta.  Decrescit  sanguinis,  pro  vasorum 
ratione,  quantitas.  Ad  cursum  sangu’nis 
mutandum  multum  confert  hasc  imminutio 
plenitudinis.  Ut,  ubi  sanguine  ad  extremos 
surculos  aded  impulso  ut  haemorrhagiam  pro- 

ducat,  exinanitione  copiosa  minuitur  vis  arte-i 
riarum,  et  impetu  diminuto  fluit  sanguis  vasa 
dirupta  et  patula  versus,  sicque  illis  occasio 
datur  ut  sese  contrahant  et  sana  fiant  j sic,  in 
foetu,  sanguinis,  ubi  in  eo  est,  ut  cursum  per 
arterias  umbilicales  finiat,  derivatio  in  pulmo- 
nes  plenitudinem  arteriarum  Cceteri  corporis 
minuit ; vasa  evacuat  sanguine  abundante,  et 
cordi  impertitur  minus  fluidi,  quod,  vasa  ex- 
trema versus,  impellatur. 


lxxvii.  quando  iterum,  per  aortam  descen- 
dentem, fluit  non  tantum  sanguis  a ventncur 
lo  sinistro,  sed  etiam  is  a dudu  arterioso,  ur- 
getur per  corpus  et  per  vasa  umbilicalia  viri- 
bus  duplicis  cordis.  Sed  sanguis,  qui  solebat 
ductum  arteriosum  transire,  thorace  amplifi- 
cato, per  ramos  arteria:  pulmonalis,  viribus 
ventriculi  dextri  cordis,  in  pulmones  distribui- 
tur ; et,  per  vitam,  eadem  via  fluit.  Sanguine 
praeterea,  qui  impleat  vasa  pulmonum  et  >s- 
tendat,  ab  aorta  derivato,  est  necesse  momen- 

tum  circulationis,  in  vasis  extremis,  minui. 
Nequeunt  expandi  aortas  rami  et  ramusculi  ut 
antea,  nam,  praeter  quantitatem  sanguinis, 
pio  vasis,  minutam,  vires,  quibus  sanguis  ur- 
getui,  pro  iis  corporis  multum  minuuntur. 
Non  diutius  ventriculi  ambo  impellunt  san- 
guinem ; sed  distribuit  sanguinem  coccineum 
ventriculus  sinister,  ventriculo  dextro  haud 
diutius  adjutus. 

lxxviii.  Sanguinis,  in  fune,  momentum  mi- 
nus et  minus  validum  evadit.  Per  venam  um- 
bilicalem,  ad  vasa  hepatis,  venit  minus  san- 
guinis. In  arteriam  coeliacam  et  mesenteri- 
cas fluit  sanguis  in  pulmonibus  mutatus,  et, 
pro  purpureo,  coccineus.  Plus  qudm  anteii 
incitantur  hae  arteriis,  et  celeritate  majore  ur- 
gent sanguinem.  Pr0  majore  minoreve  mo- 
mento sanguinis  ex  vend  umbilicali,  veme 
portae  abdominalis  sanguini  plus  minus  obsta- 
tur, ne  hepar  intret,  et  per  id  distribuatur. 

Demumque  circulatio  per  abdomen  excipit 
eam  per  placentam. 

lxxix.  Nunc  incipit  bilis  secretio  ; diffusus, 
per  arteriam  hepaticam,  sanguis  coccineus  et 
stimulans  ad  bilem  secernendam  hepar  urget ; 
dum,  per  venam  portae  abdominalem,  ad  he- 
par conducitur  sanguis,  ex  quo  secernatur. 
Bilis,  abundanter  secreta  et  in  duodenum  con- 
dudta,  intestina  movet.  Intestinorum,  cum  in 
ea  abundanter  permeet  sanguis  coccineus,  fi- 
brae  musculares  sunt  ea  conditione  ut  bile  in- 
citentur, earumque  contra&ione  meconium 
redditur.  Paulo  post  partum  lac  in  ventricu- 
lum infantis  accipitur,  et  novis  hujus  recepta- 
culi viribus  facillime  concoquitur.  Pancreas 
nunc  succum  secernit.  Lien  munus,  quod- 
cunque sit,  explet.  Bibulis  vasis  nunc  absor* 
betur  chylus,  et  in  sanguinem  conducitur.  In- 
trant in  corpus  res,  quarum  alite  nutritioni  et 
incremento  favent,  aliae,  quippe  natura  acres 
et  salinae,  ideoque  inutiles  et  nocivae,  elimi- 

nantur.  Iis  acribus  et  salinis  incitati,  ac  san- 
guine coccineo,  urinam  secernere  incipiunt 
renes.  Lotium  transmittunt  ureteres  in  vesi- 
cam, cujus,  post  tempus  idoneum,  contradtione 
redditur. 

lxxx.  Plenitudine  amota,  et  sanguine  in 
pulmonibus  salutariter  mutato,  apta  fiunt  ce- 
rebrum et  sensus  externi  ad  munera  diversa, 
quae  ad  animalis  vitam  sunt  necessaria. 

lxxxi.  Omnes  partes  sanguine  aeque  stimu- 
lante fruuntur.  Omnes  muneribus  funguntur, 
ad  quae,  dum  in  utero  foetus  vivit,  nec  validae 
sunt  nec  proclives. 

lxxxi  i.  Pro  defe&u  sensus  et  pro  vita  ei  ve- 
getabilium simili,  quae  foetibus  communia  sunt, 
infans  natus  voluptates  et  dolores  acute  sentit. 
Sensus  externi,  antea  latentes,  nunc  excitan- 
tur. Oculi,  palpebris  apertis,  lucem  admit- 
tunt : odora  nunc  sentiunt  nares : sapidis  affi- 

citur  lingua : et  conatus,  quibus  infans  mam- 
mam sugit,  indicant,  quam  gratus  la&is  sa- 
por. Tremoribus  aeris  statim,  vel  saltem 
brevi,  impellitur  tympanum,  et  ab  infante  so- 
ni percipiuntur.  Magis  acutus  fit  sensus  ubi- 
que corporis.  Glandulae  hac  aetate  necessariae, 
aequaliter  omnes,  sua  munera  exercent. 


FINIS. 


